open-index/open-wikipedia-markdown huggingface dataset:
Turun kaupunginkanslian talo

**Turun kaupunginkanslian talo** on Turussa Aurajoen rannalla Fortuna-korttelissa osoitteessa Kristiinankatu 1 sijaitseva näyttävä jugendrakennus. Talon rakennutti vakuutusyhtiö *Städernas i Finland brandstodsbolag för lösegendom*  (suomeksi: *Suomen kaupunkien paloapuyhtiö irtaimistoa varten*) 1900-luvun alussa.

Vuonna 1906 talon rakentamista varten järjestettyyn arkkitehtikilpailuun tuli 21 ehdotusta, joista palkintolautakunta hylkäsi kuusi ohjeiden vastaisina. Paloapuyhtiön mielestä ehdotuksista paras oli yksi näistä kuudesta hylätystä, helsinkiläisen Knut Wasastjernan ja Gustaf A. Lindbergin arkkitehtitoimiston ehdotus. Vuonna 1908 kilpailun voittanut arkkitehtitoimisto laati lopulliset piirustukset yhteistyössä arkkitehti Arthur Gauffinin kanssa. Rakennuksen valmistumisajankohdaksi mainitaan joko 1909 tai elokuu 1908 lähteestä riippuen. Turun kivikierros -verkkosivuston mukaan rakennuksen avajaisia on vietetty elokuussa 1908.

Rakennustöissä käytettiin Turussa ensimmäistä kertaa höyryjunttaa perustustöissä, ja myös betonityöt olivat ensimmäiset Turussa. Nelikerroksisen rakennuksen katukerroksessa oli alun perin paloapuyhtiön toimitilat ja ylemmissä kerroksissa oli suuria vuokra-asuntoja.

Valmistuttuaan lehdistö katsoi rakennuksen tuovan Turulle todellisen suurkaupungin hohdetta. Talon asukkaiden elämää haittasivat kuitenkin alapuolisen sataman melu ja saastuneen Aurajoen haju, jonka sanottiin aiheuttavan hopea-astioiden tummumista.

Vuonna 1967 paloapuyhdistys fuusioitiin Sampoon ja Kristiinankadun rakennuksen päävuokralaiseksi tuli Turun kaupunki. Paloapuyhdistykseltä vapautuneisiin tiloihin asettuivat kaupungin rahatoimisto ja kaupunginkanslia sekä Varsinais-Suomen seutukaavavirasto. Seutukaavavirastoa varten tehdyssä korjauksessa neljänteen kerrokseen avattiin toimistohuoneita yhdistävä keskuskäytävä ja ullakolle sijoitettiin varastotiloja, IV-konehuone ja hissikonehuone.

Turun kaupunki osti rakennuksen Sammolta vuonna 1987 ja myi sen vuonna 2010 edelleen yhdeksän yksityishenkilön perustamalle Kiinteistö Oy Turun Jugendlinnalle 5,872 miljoonalla eurolla. Uusi omistaja muuttaa talon jälleen alkuperäisen kaltaiseen käyttöön eli pohjakerrokseen tulee liiketiloja ja ylemmät kerrokset ovat asuinkäytössä.

## Lähteet

## Aiheesta muualla

* Art Nouveau ex City Office
Malabarintoko

**Malabarintoko** eli **ceylonintoko** (*Ocyceros griseus*) on sarvinokkien heimoon kuuluva lintu. Sitä tavataan Intiassa Intian niemimaan länsiosissa.

Lajin kannan suuruutta ei ole määritetty, mutta kanta on pienenemässä paikallisesti, mikä johtuu elinalueiden tuhoutumisesta.

Lajin elinpiiriä ovat metsät mutta sitä tavataan myös viljelmillä ja puutarhoissa.

## Lähteet

## Aiheesta muualla
* Birdlife.org
Julien Simon-Chautemps

**Julien Simon-Chautemps** (s. 14. toukokuuta 1978) on ranskalainen Sauberin Formula 1 -tallin insinööri. Chautemps toimi vuosina 2007–2010 Toyotalla ja Team Lotuksella Jarno Trullin ja vuosina 2011–2014 Lotuksella Vitali Petrovin, Kimi Räikkösen ja Pastor Maldonadon auton suorituskyvystä vastaavana insinöörinä. Vuonna 2015 hän toimi Romain Grosjeanin ja 2016 Jolyon Palmerin kisainsinöörinä. Vuonna 2017 hän siirtyi Sauberille Marcus Ericssonin kisainsinööriksi.

## Ura

## Lähteet

## Aiheesta muualla
* Twitter
* Linkedin
Esko Koivunen

**Esko Koivunen** (s. 2. huhtikuuta 1927 Pohjois-Pirkkala) on suomalainen kilpauransa päättänyt koripallotuomari, koripalloilija ja koripallovalmentaja. Hän pelasi neljä kautta SM-sarjassa ja toimi tuomarina muun muassa vuoden 1955 EM-kilpailuissa.

## Elämä ja ura

Koivunen edusti pelaajana kasvattajaseuraansa, tamperelaista Pispalan Tarmoa SM-sarjassa vuosina 1952–1954 ja 1956. Parhaimmillaan Tarmo sijoittui kahdeksanneksi kaudella 1953. Koivunen kuului myös Suomen miesten maajoukkueen kokoonpanoon marraskuussa 1954 pelatussa Ruotsi-ottelussa.

Koivunen järjesti vuonna 1952 näytösottelun Tampereen joukkueen ja Helsingin olympialaisista maan ongelmallisen statuksen vuoksi ulos jääneen Manner-Kiinan välille. Helsingin olympiakisoissa hän työskenteli toimitsijana. Koivunen toimi koripallotuomarina miesten SM-sarjassa, ja hän tuomitsi myös viisi ottelua sekä loppuottelussa vuoden 1955 EM-kilpailuissa. Työuransa Koivunen teki metalli-, sähkö- ja rakennusaloilla. Hän toimi vuosikymmeniä Pispalan Tarmon johtokunnassa ja nimettiin seuran kunniapuheenjohtajaksi. Huhtikuussa 2017 Koivunen täytti 90 vuotta. Hän asui edelleen Pispalassa synnyintalossaan jossa oli myös varttunut.

## Lähteet
* Esko Koivunen Suomen Koripalloliitto
* Maajoukkuetilastot  Suomen Koripalloliitto

### Viitteet
Aulis Savolainen

**Aulis Ilmari Savolainen** (3. heinäkuuta 1908 Kuopio – 18. joulukuuta 1993 Helsinki) oli suomalainen filosofian maisteri, toimittaja ja kääntäjä. Savolainen pääsi ylioppilaaksi Kuopion lyseosta ja valmistui filosofian kandidaatiksi Helsingin yliopistosta. Hän oli pitkään toimittajana ''Maaseudun Tulevaisuus'' -lehdessä.

## Suomennoksia
* Sigge Stark : *Lainsuojattoman rakkaus* : romaani. Pellervo, Helsinki 1948 (alkuteos *Tjuvskyttekungen*)
* Albin Widén : *Preeria kukkii* : romaani. Gummerus 1948 (alkuteos *Nu blommar prärien*)
* C. S. Forester : *Afrikan kuningatar*. Pellervo, Helsinki 1949 (alkuteos *The African queen*)
* Harry Macfie : *Vanhat leirinuotiot : turkismetsästäjän ja kullankaivajan seikkailuja Kanadassa ja Alaskassa*. Pellervo, Helsinki 1949 (alkuteos *Lägereldar längesen*)
* Rudolf Erich Raspe : *[[Paroni von Münchhausenin seikkailut|Parooni von Münchhausenin ihmeelliset matkat ja seikkailut maalla ja merellä*]] ; mukaillen kertonut Erich Kästner ; värikuvin ja piirroksin somistanut Walter Trier ; saksan kielestä suom. Aulis Savolainen. Pellervo, Helsinki 1952

## Lähteet
* Fennica

### Viitteet
Annika Svahn

**Annika Svahn** oli joutsenolainen papintytär ja sotavanki. Häntä pidetään yhtenä tunnetuimpana esimerkkinä siviiliväestöön kohdistetusta uhrien hyväksikäytöstä venäläisten miehittäessa Suomen Isovihan aikaan. 

Annika Svahn oli Joutsenon papin Benjamin Swahnin tytär. Isä oli kuollut vuonna 1701, Annikan ollessa hyvin nuori, mutta hän ja hänen äitinsä joutuivat jäämään pappilaan. Äiti toimi pappilassa taloudenhoitajana ja hän piikana. 

Keväällä 1710 Annika Svahn pakeni venäläisiä joukkoja Joutsenosta Viipuriin. Viipuri piiritettiin ja se antautui 13.6.1710. Valtauksen jälkeen upseerit ja sotilaat kaappasivat Viipurista turvaa hakeneita naisia ja lapsia pakkotyöhön aatelisten tiluksille tai myytäväksi halukkaille. Toisen kertomuksen mukaan Annika Svahn siepattiin juhannuksena saunasta. Joka tapauksessa hän joutui yhdessä kymmenen muun naisen kanssa orjavankeuteen Pietariin. Luterilainen papin tytär sai ehkä muita kovemman kohtelun. 

Annika Svahn kastettiin tammikuussa 1713 ortodoksiksi ja sai kasteessa nimen Uljana. Hänen kertomansa mukaan hänet värvättiin viidenkymmenen muun naisvangin tavoin rakuunaksi Vologdan rakuunarykmenttiin, joka lähti uudelle sotaretkelle Suomeen. Hän kertoi osallistuneensa taisteluihin Porvoon luona, haavoittuneensa Pälkäneen Kostianvirralla, osallistuneensa Napuen taisteluun 19.2.1714 ja tulleensa ruotsalaisten vangitsemaksi kuljettaessaan kirjettä Pieksämäen pitäjän papille. Näin hän päätyi kuulusteltavaksi Raahessa 16.6.1714. 

On todennäköistä, että Annika Svahnin kertomus ei pidä sellaisenaan paikkaansa. Ulkomaisia sotilaita tosin värväytyi venäläisten riveihin, koska se oli sotavankeutta parempi vaihtoehto. Annika Svahnin kuvailema tuhannen ulkomaisen sotilaan määrä oli epätodennäköinen, sillä niin suuri osuus epäluotettavia sotilaita olisi tehnyt 11 000 miehen armeijasta taistelukelvottoman. On myös epätodennäköistä, että vangittuja naisia olisi käytetty sotilaina. Sodankäynti vaati 1700-luvulla paljon fyysistä voimaa. 

Tulkintojen mukaan Annika Svahn on muunnellut totuutta todistuksessaan. Hän on epäilemättä seurannut rakuunarykmenttiä Suomeen ja on voinut osallistua taisteluihin, mutta ei todennäköisesti sotilaana. Sen aikaisten armeijoiden mukana seurasi suuri joukko naisia, jotka olivat sotilaiden vaimoja, pyykkäreitä, ruuanlaittajia ja prostituoituja. Hän kertoo myös kahdesta rakuunanaisesta, jotka synnyttivät lapsen Mikkelissä talvileirissä. Raskaana oleva rakuuna vaikuttaa mahdottomalta ajatukselta. Tästä on päätelty, että aselajien nimet olisivat voineet olla kaunisteltuja ilmauksia pakolla otettujen naisten todelliselle roolille. Ne on ehkä kehitelty oman yhteisön tuomion pelossa. 

## Lähteet
* 

### Viitteet

## Kirjallisuutta
* 
* *Y. S. Koskinen*, Lähteitä ison vihan historiaan. 1865
* *K. O. Lindeqvist*, Isonvihan aika Suomessa. 1919
* *A. Luukko*, Suomen historia VIII : Suomen historia 1617 - 1721. 1967.
Ubin metroasema

**Ubi** on Singaporen Mass Rapid Transit -metrojärjestelmän asema Kampong Ubin alueella Geylangissa Singaporen keskisellä suuralueella. Se avattiin 21. lokakuuta 2017 osana Downtown Linen itäistä jatketta.

## Junat

## Lähteet
Henry Hoyle Howorth

**Henry Hoyle Howorth** (1. kesäkuuta 1842 – 15. heinäkuuta 1923) oli englantilainen poliitikko, lakimies ja tieteilijä.

Howorth oli politiikassa konservatiivi ja unionisti. Tieteessä Howorthia kiinnostivat arkeologia, historia ja kansatiede. Howorth kirjoitti laajasti ja julkaisi omia näkemyksiään. Howorth oli myös Royal Societyn ja Chetham Societyn jäsen.
Leena Gardemeister

**Leena Sari Helena Gardemeister** (o.s. **Yli-Vakkuri**; s. 1968) on suomalainen diplomaatti. Hän on Suomen suurlähettiläs Irlannin Dublinissa. Hän aloitti tehtävässään syyskuussa 2023.

Aikaisemmin Gardemeister on toiminut suurlähettiläänä Tunisian Tunisissa. Hän aloitti ulkoministeriön palveluksessa vuonna 1999. 

Gardemeister on koulutukseltaan yhteiskuntatieteiden maisteri Tampereen yliopistosta. Ennen Tunisiin siirtymistään hän työskenteli suurlähettilään sijaisena Lontoossa elokuusta 2013 lähtien. Hän on työskennellyt myös Suomen pysyvässä edustustossa Euroopan unionissa, erityisedustustossa Natossa sekä suurlähetystössä Kuala Lumpurissa.

Kotimaassa ulkoministeriössä Gardemeister on toiminut vientivalvontayksikön päällikkönä sekä myös poliittisessa ja kehityspoliittisessa osastossa.

Leena Gardemeisterin vanhemmat ovat varatuomari Antero Yli-Vakkuri ja apulaisprofessori Valma Yli-Vakkuri.

## Lähteet
Marja Rislakki

**Marja Katriina Rislakki** (o.s. **Nieminen**; s. 17. toukokuuta 1956 Helsinki) on suomalainen diplomaatti. Rislakki valmistui diplomi-insinööriksi Teknillisestä korkeakoulusta vuonna 1982 ja aloitti ulkoministeriön palveluksessa vuonna 1983.

Rislakki toimi Suomen Kiinan-suurlähettiläänä Pekingssä 1. lokakuuta 2015 lähtien ja siirtyi 1. syyskuuta 2017 Suomen EU-edustuston päälliköksi. 

Hän on toiminut aiemmin Suomen EU-edustustossa pysyvän edustajan sijaisena ja suurlähettiläänä, jolloin hän vastasi Coreper 1 -asioista. Hän on hoitanut EU-edustustossa myös EU:n laajentumiseen liittyvien neuvottelujen valmistelua. Suomen suurlähetystöissä hän on palvellut Madridissa, Lontoossa ja Brysselissä.

Kotimaasta käsin Rislakki on työskennellyt ulkoministeriön ensimmäisenä kybersuurlähettiläänä sekä useissa tehtävissä esimerkiksi kauppapoliittisten ja EU-asioiden parissa. Ulkoministeriön Amerikan ja Aasian osastolla hän on toiminut Pohjois-Amerikan yksikön päällikkönä. Rislakki on toiminut työ- ja elinkeinoministeriössä, jossa hän oli vuosina 2013–2014 elinkeinoministeri Jan Vapaavuoren valtiosihteerinä.

## Lähteet
Kybersuurlähettiläs

**Kybersuurlähettiläs** on Suomen ulkoministeriössä palveleva virkamies vastuualueenaan kyberturvallisuus. Ensimmäinen tätä tehtävää hoitanut oli ulkoasiainneuvos Marja Rislakki. Häntä seurasivat virassa Pia Rantala-Engberg ja Janne Taalas sekä 1.8.2021 lähtien Jarmo Sareva. 

Kybersuurlähettiläs seuraa kybertoimintaympäristöä kokonaisuutena, sen sijaan muissa ministeriöissä tarkastellaan omaa hallinnonalaa. Rislakin mukaan ”kybersuurlähettilään työ ei ole teknistä vaan diplomatiaa”.

Vuonna 2018 Suomen ulkoministeriössä aloitti myös hybridisuurlähettiläs. 

## Lähteet

## Aiheesta muualla
*Kyberturvallisuus ja kybertoimintaympäristö (um.fi)
Casio PV-1000

**PV-1000** on Casion valmistama kolmannen sukupolven pelikonsoli. Konsoli julkaistiin Japanissa vuonna .

Konsoli julkaistiin Casio PV-2000 mikrotietokoneen yhteydessä. Peliohjain on yhteensopiva sekä tietokoneen että konsolin kanssa, mutta pelit eivät ole yhteensopivia molempien laitteiden kanssa.

Konsolin suoritin on Zilog Z80A ja siinä on 2 kilotavua RAM-muistia. Värien määrä oli kahdeksan ja näyttöresoluutio 256x192.

## Pelit
Konsolille julkaistiin vain 15 peliä:
* *[[Pooyan]]*
* *[[Super Cobra]]*
* *Tutankhamon*
* *[[Amidar]]*
* *[[Dig-Dug]]*
* *[[Warp & Warp]]
* *Turpin*
* *Galaxian*
* *Pachinko UFO*
* *Fighting Bug*
* *Space Panic*
* *Naughty Boy*
* *Dirty Chameleon*
* *Frontline*
* *Excite Mahjong''

## Lähteet
Neljännen sukupolven pelikonsolit

**Pelikonsoleiden neljäs sukupolvi** oli markkinoilla noin vuodesta 1988 vuoteen 1995. Sukupolvea sanotaan myös **16-bittisten** konsoleiden sukupolveksi.

Sukupolven ensimmäinen konsoli oli NEC-yhtiön julkaisema PC Engine (julkaistu nimellä **TurboGrafx-16** Pohjois-Amerikassa).

Sukupolven toinen merkittävä konsolijulkaisu Sega Mega Drive julkaistiin Pohjois-Amerikassa nimellä *Sega Genesis*.

Japanissa *Super Famicom* nimellä tunnettu Super Nintendo Entertainment System (SNES) oli sukupolven merkittävimpiä konsoleita.

Neljäs merkittävä konsolijulkaisu oli SNK:n Neo-Geo, joka oli aiemmin julkaistu pelihalleissa käytettävänä kolikkopelialustana.

Neljännen sukupolven konsoleissa oli tyypillisesti 16-bittinen suoritin ja pelit olivat moduuleilla. Sukupolven konsoleihin sai CD-ROM-lisälaitteita.

## Vertailu

## Muut
* Commodore CDTV (1991)
* CD-i (1991–1998)
* LaserActive
* PC Engine SuperGrafx
Keskimmäisenkankaan jätinkirkko

**Keskimmäisenkankaan jätinkirkko** on Pohjois-Pohjanmaalla Oulussa sijaitseva jätinkirkko.

Jätinkirkko sijaitsee Arkalan kylässä, noin 33 kilometriä Oulun keskustasta koilliseen. Se on Keskimmäisenkankaan pohjoisosassa kankaan laella. Jätinkirkko on kooltaan 25×15 metriä. Sen valli on 2,5–3 metriä leveä ja 0,7–1 metriä korkea. Jätinkirkon keskellä on laakea painanne, ja sen länsipuolella on kaksi rakkakuoppaa.

## Tutkimuksia
Jätinkirkko on tarkastettu ensimmäisen kerran vuonna 1987 ja se on ollut mukana vuoden 1988 inventoinnissa. Kummallakaan kerralla alueelta ei tehty erityisiä löytöjä.

## Lähteet
Richard Wysocki

**Richard ”Ricky” Wysocki** (s. 1993 Ohio, Yhdysvallat) on yhdysvaltalainen frisbeegolfaaja ja lajin kaksinkertainen maailmanmestari vuosilta 2016 ja 2017.

Wysocki on ottanut ammattilaisurallaan 117 voittoa ja hänen uransa aikana saamat palkintorahat olivat toukokuussa 2021 yli 444&nbsp;000 dollaria.

## Saavutukset

### Major-turnaukset

**[[Frisbeegolfin maailmanmestaruuskilpailut|Maailmanmestaruuskilpailut]]**
* Voitto 2016 ja 2017
* Toinen 2012, 2014, 2015 ja 2019
**[[United States Disc Golf Championship]]**
* Toinen 2012, 2015 ja 2017
* Kolmas 2016, 2020 ja 2021
**[[European Open (frisbeegolf)|European Open]]**
* Toinen 2015
* Kolmas 2019
**Champions Cup**
* Toinen 2022
* Kolmas 2024

### Disc Golf Pro Tour

**Disc Golf Pro Tour Championship**

* Voitto 2017
* Kolmas 2018

**Turnausvoitot**
* San Fransisco Open 2019
* Ledgestone Insurance Open 2020 ja 2021
* Jonesboro Open 2021
* The Preserve Championship 2021

## Lähteet
* Richard Wysockin PDGA -profiili

### Viitteet
David Robertson (manageri)

**David Robertson** (1943 – 5. helmikuuta 2014) oli brittiläinen manageri. Hänet tunnettiin parhaiten Kimi Räikkösen ja Jenson Buttonin managerina. Hänen poikansa, Steve Robertson on entinen moottoriurheilija. Hänetkin tunnetaan myös Räikkösen ja Buttonin managerina.

Syyskuussa 2013 Robertsonilla todettiin kurkunpään syöpä. Hän kuoli 70-vuotiaana helmikuussa 2014.

## Lähteet
Avery Jenkins

**Avery Jenkins** (s. 1978) on yhdysvaltalainen frisbeegolfaaja ja lajin maailmanmestari vuodelta 2009.

Jenkins on ottanut ammattilaisuransa aikana 59 voittoa sekä kerännyt palkintorahoja yli 228 000 dollaria.

## Lähteet
Mustan jumalan suudelma

**Mustan jumalan suudelma** on Markku Sadelehdon toimittama miekka ja magia -novellien antologia. Se julkaistiin WSOY:n Fan-sarjassa vuonna 1993.

*Mustan jumalan suudelma* oli Sadelehdon kolmas ja viimeinen fantasia-antologia. Se keskittyi pelkästään 1930-luvun miekkaan ja magiaan. Kokoelmaan piti aluksi tulla Fritz Leiberin novelli ”Two Sought Adventure” (1939), mutta Leiber kuoli toimitusprosessin aikana. Oikeuksia novelliin ei siksi saatu, ja korvaavaksi tekstiksi otettiin Manly Wade Wellmanin novelli. Vuonna 1995 Sadelehto kertoi, että ”ilman Leiberin kuolemaa en olisi koskaan julkaissut ’Atlantiksen valloittajaa’.” Miekka ja magia -antologioitaan Sadelehto kuvaili ”vasemman käden töiksi”.

## Sisältö

* Robert E. Howard: ”Musta muukalainen” (The Black Stranger, 1935)
* Clark Ashton Smith: ”Satampra Zeiroksen tarina” (The Tale of Satampra Zeiros, 1931)
* Manly Wade Wellman: ”Atlantiksen valloittaja” (Hok Goes to Atlantis, 1939)
* C. L. Moore: ”Mustan jumalan suudelma” (Black God’s Kiss, 1934)
* Henry Kuttner: ”Ukkosta aamunkoitossa” (Thunder in the Dawn, 1938)

## Vastaanotto

Anssi Makkonen kirjoitti *[[Tähtivaeltaja]]n* arvostelussa, että viimeinen suomennettu Conan-novelli ”Musta muukalainen” ei ole parasta Robert E. Howardia. Vielä huonompia ovat kuitenkin kokoelmaan valitut Henry Kuttnerin ja Manly Wade Wellmanin kliseiset tuotokset. Clark Ashton Smithin humoristinen tarina on hieman parempi. C. L. Moore saa kiitosta selkeästi erilaisesta novellistaan, jossa Joiryn Jirel kulkee abstraktin ja kiintoisan helvetin läpi. 

Vesa Lehtinen sanoo *[[Aikakone (lehti)|Aikakoneen]]* verkkosivuilla julkaistussa arvostelussa, että ”näitä sepustuksia en ainakaan minä olisi kaivannut”. Sadelehdon aiemmat antologiat tarjoilivat laadukkaita novelleja, mutta nyt ne vaikuttavat loppuneen ja Sadelehto kaapii jo tynnyrin pohjia. Erityisesti tämä näkyy Howardin ”Mustassa muukalaisessa”. Kuttnerin ”Ukkosta aamunkoitossa” on kokoelman ainoa tarina, jossa ylipäätään on juoni, mutta toisaalta henkilöhahmot ovat jopa ohuempia kuin muissa novelleissa. Lehtinen arvioi miekka ja magia -kirjallisuuden ystävien pitävän kokoelmasta, mutta muiden ei kannata vaivautua lukemaan sitä.

## Lähteet
Pimeyden linnake

**Pimeyden linnake** on Markku Sadelehdon toimittama ja Jalavan vuonna 1991 julkaisema antologia. Se sisältää kuusi vuosina 1931–1983 julkaistua miekka ja magia -novellia.

Sadelehto tunnetaan lähinnä kauhuantologistina, mutta 1990-luvun alussa hän toimitti myös kolme fantasia-antologiaa, joista *Pimeyden linnake* oli ensimmäinen. Se sisältää sekä 1900-luvun alun fantasiaa että kylmän sodan vuosina kirjoitettuja novelleja. *[[Shoredanin kellot]]* keskittyi tuolloin uusiin fantasiakirjailijoihin ja *[[Mustan jumalan suudelma]]* vanhaan 1930-luvun fantasiaan. Myöhemmin Sadelehto kuvaili fantasiakirjojaan ”vasemman käden töiksi”, vaikka myönsikin *Pimeyden linnakkeen* olleen opettavainen kokemus antologian rakenteen suhteen. Suosikkikirjailijoihinsa lukeutuvan Clark Ashton Smithin Sadelehto jätti antologiasta pois, koska ei halunnut kirjailijavalikoiman muistuttavan liiaksi Juhani Hinkkasen toimittamaa *[[Velhojen valtakunta (antologia)|Velhojen valtakuntaa]]* (1989).

Kirjan ovat suomentaneet Ulla Selkälä ja Ilkka Äärelä. Myös Sadelehto on merkitty kääntäjäksi, sillä hän korjaili Jack Vancen novellia niin paljon, etteivät varsinaiset suomentajat enää pitäneet käännöstä omanaan. Sadelehdon mielestä novellin kieli oli napakkaa, kun taas Selkälän ja Äärelän käännös oli runsassanainen.

## Sisältö

* Robert E. Howard: ”Bal-Sagothin jumalat” (”The Gods of Bal-Sagoth”, 1931)
* Henry Kuttner: ”Pimeyden linnake” (”The Citadel of Darkness”, 1939)
* David Drake: ”Lohikäärmeen hampaat” (”Dragon's Teeth”, 1983)
* C. L. Moore: ”Jirel taikamaassa” (”Jirel Meets Magic”, 1935)
* Jack Vance: ”Pyhiinvaeltajat” (”The Pilgrims”, 1966)
* Michael Shea: ”Vainajien valtakunta” (”Come Then, Mortal – We Will Seek Her Soul”, 1982)

## Vastaanotto

*[[Aikakone (lehti)|Aikakoneen]]* arviossa Juhani Hinkkanen piti *Pimeyden linnaketta* epätasaisena valikoimana. Hinkkasen mukaan Robert E. Howard ja Henry Kuttner ovat taitavia kirjailijoita, mutta kokoelmaan valitut novellit eivät edusta tekijöidensä parhaimmistoa vaan ovat rutiinityönä kirjoitettua palstantäytettä. Howardin novellit eivät Hinkkasen mielestä ole itseisarvo edes miekka ja magia -kokoelmassa, ja antologia olisikin kaivannut ”Bal-Sagothin jumalten” tilalle paremman avausnovellin. Muut kertomukset miellyttävät Hinkkasta enemmän: Jack Vancen ”Pyhiinvaeltajat” on kirjan paras teksti, ja Michael Shean ”Vainajien valtakunta” luo perinteisistä aineksista uudenlaista miekkaa ja magiaa. C. L. Mooren ”Jirel taikamaassa” on merkittävä ennen muuta aikakaudelle epätyypillisen naispäähenkilön ansiosta, kun taas ”Lohikäärmeen hampaat” todistaa David Draken olevan ”häpeilemätön pulp-kirjoittaja 40 vuotta viimeisten pulp-lehtien katoamisen jälkeen”. Hinkkanen tosin harmittelee, ettei mukana ole yhtäkään novellia Fritz Leiberiltä tai Karl Edward Wagnerilta.

## Lähteet
Thepchaiya Un-Nooh

**Thepchaiya Un-Nooh** (; s. 18. huhtikuuta 1985) on thaimaalainen snooker-ammattilainen, joka on urallaan pystynyt kolme kertaa tekemään 147 pisteen maksimibreikin. Un-Nooh oli mukana German Mastersissa vuonna 2014. Helmikuussa 2019 Un-Nooh voitti uransa ensimmäisen ranking-turnauksen ja 32&nbsp;000 puntaa kukistettuaan Shoot-Out -turnauksen finaalissa Michael Holtin.  Vuonna 2019 Un-Nooh tuli toiseksi World Open turnauksessa.

## Tilastot

## Lähteet

## Aiheesta muualla

* Thepchaiya Un-Nooh WorldSnooker.com
Bedok Reservoirin metroasema

**Bedok Reservoir** on Singaporen Mass Rapid Transit -metrojärjestelmän asema lähellä Bedokin tekojärven itäpäätä Bedokissa Singaporen itäisellä suuralueella. Se avattiin 21. lokakuuta 2017 osana Downtown Linen itäistä jatketta.

## Lähteet
Peipon koulu

**Peipon koulu** on Porvoossa, Gammelbackassa sijaitseva alakoulu. Vuonna 2025 koulussa on noin 320 oppilasta. Koulun rehtori on Juha Juvonen. Koulu tarjoaa valmistavaa opetusta maahanmuuttajataustaisille oppilaille.

## Lähteet

## Aiheesta muualla
*Koulun kotisivut
German Masters 2014

**German Masters 2014** oli snookerin ranking-turnaus, joka järjestettiin 29. tammikuuta – 2. helmikuuta 2014 Tempodromissa Berliinissä Saksassa. Turnaus oli kauden viides ranking-turnaus.

Ding Junhui voitti kymmenennen ranking-turnauksen, voittamalla finaalissa Judd Trumpin lukemin 9–5.

Turnaukseen pelattiin ennestään kaksi karsintakierrosta Englannissa.

## Lähteet
* http://livetulokset.com/snooker/saksa/german-masters-2014/
Jong (joki)

**Jong** on 249 kilometrin pituinen joki Sierra Leonessa. Se saa alkunsa läheltä Kodembayan kylää, ja sen valuma-alue on 7&nbsp;500 neliökilometrin laajuinen. Jong laskee Sherbrojokeen, joka erottaa Sherbron saaren mantereesta. Sherbron saari on oikeastaan saari Jong- ja Kittamjokien ansiosta, sillä ne ovat halkaisseet mantereelta ulottuvan pitkän hiekkakyntään Turnerin niemimaan, jonka jatke Sherbro on.

## Lähteet
Casio Loopy

**Casio Loopy** (toiselta nimeltä **My Seal Computer SV-100**) on Casion valmistama pelikonsoli, jota markkinoitiin ensisijaisesti nuorille naisille. Markkinointiratkaisua on kritisoitu, koska se viittaisi että muut konsolit eivät olisi sopivia samaan tarkoitukseen. Alkuperäinen tarkoitus ei kuitenkaan ollut suunnata konsolia naisille.

Konsoli julkaistiin Japanissa lokakuussa . Valmistus loppui joulukuussa 1998.

Konsolin erikoisuutena on siinä oleva tarratulostin.

## Pelit
Konsolille julkaistiin vain noin 10 peliä:
* Anime Land
* Chakurakun no Omajinai Paradise
* Dream Change: Kokinchan no Fashion Party
* HARIHARI Seal Paradise
* Little Romance
* Loopy Town no Oheya ga Hoshii!
* Lupiton no Wonder Palette
* Magical Shop
* Nigaoe Artist
* PC Collection
* Wanwan Aijou Monogatari

## Lähteet

## Aiheesta muualla
Sewa

**Sewa** on 385 kilometrin pituinen joki Sierra Leonessa. Se saa alkunsa maan koillisosassa Bagbe- ja Bafijokien liittyessä toisiinsa. Sen valuma-alue on 14&nbsp;200 neliökilometrin laajuinen.

Sewa virtaa etelä-lounassuuntaisesti kohti Atlantin valtamerta ja yhdistyy Waanjejoen kanssa Kittamjoeksi, joka laskee Atlanttiin Sherbronsalmen kautta. Sewan alajuoksulla on tulvatasankoja, jossa on useita järviä. Tulvakautena järvet ovat yhteydessä jokeen, mutta kuivana kautena yhteys katkeaa. Suurin Sewan alajuoksun järvistä on 285 hehtaarin laajuinen Poepijärvi, joka on 1,7 kilometrin päässä joesta.

## Lähteet
Casio SX-1000

**SX-1000** on Casion valmistama UNIX-työasema, jonka yhtiö julkaisi vuonna 1986.

Tietokoneeseen kehitettiin CAIOS-UX -niminen System V -pohjainen UNIX-käyttöjärjestelmä.

## Lähteet
Keskuskoulu (Porvoo)

**Keskuskoulu** on Aleksanterinkadulla Porvoossa sijaitseva alakoulu. Koulussa on lukuvuonna 2023 noin 420 oppilasta ja noin 30 opettajaa. Koulun rehtorina toimii Petri Lindén. 

Koulussa toimii myös musiikkipainotteisia luokkia.

## Lähteet

## Aiheesta muualla
* Keskuskoulu 
* Keskuskoulun nettisivut
SusuPetal

**SusuPetal** (s. Turku) on verkossa toimiva virtuaalihahmo. Helsingissä asuva SusuPetal julkaisee useissa blogeissa proosaa, runoutta ja muita tuotoksia. Hän on vuodesta 2005 alkaen ylläpitänyt eri aihealueisiin keskittyviä blogeja.

SusuPetal kirjoitti vuosina 1995–1999 eri nimimerkeillä kymmenen romanttista pokkaria Kolmiokirjalle. SusuPetalin Reginassa nimimerkillä Petra Oinonen 1990-luvulla julkaistuja novelleja on koottu vuonna 2008 ilmestyneeseen *Toinen painos* -omakustanteeseen.
Vuonna 2007 hän julkaisi runokokoelman *Taikkarin mäellä* ja myöhemmin muutakin kaunokirjallisuutta omakustanteina.

## Teokset

* *Taikkarin mäellä*. BoD, 2007. 
* *Toinen painos*. BoD, 2008. 
* *Valkoiset talot*. BoD, 2009. 
* *Keskiäkäisiä hajatelmia*. BoD, 2009. 
* *Sairaalapäiväkirja*. BoD, 2010. 
* *Goottiemon kauhujen lipas*. BoD, 2012. 
* *Pellen muotokuva*. BoD, 2012. 
* *Kultainen talja – Golden Fleece*] (yhdessä valokuvaaja Lasse Ansaharjun kanssa). BoD, 2014. 
* *Hedda ja Zen*. Turku, Turbator, 2016. 
* *Vanhat poikaystävät*. Helsinki, Käsite 2017. 
* *Asentoja*.(mukana nimimerkillä Petra Oinonen)Turku, Turbator, 2008. Juri Nummelinin toimittama kirjailijoiden seksinovelliantologia. .
**Kolmas painos* Helmivyö 2021. 

## Lähteet

## Aiheesta muualla
* SusuPetalin kotisivut
* SusuPetalin blogit
Šiprage

**Šiprage** (Шипраге) on kylä Kotor Varošin kunnassa Bosnia ja Hertsegovinassa. Vuonna 2013 Šipragessa oli noin 788 asukasta ja vuonna 1991 heitä oli 952.

## Historia

Bosnian sodan aikana (1992–95) Bosnian Serbien poliisi ja armeija tuhosivat kyliä Vrbanja-joen ylävirtaa pitkin Kruševo Brdoniin. Vuoden 1996 jälkeen suurin osa bosnialaisista kylistä olivat osittain entisöityjä Luxemburgin hallituksen toimesta. Sodan aikana kylän keskustaan rakennettiin ortodoksinen kirkko.

## Väestö

*1931. i 1953.: Kunta Šiprage.
♦ Alue Šiprage

## Lähteet

## Aiheesta muualla

* http://opstinakotorvaros.com/ 
* http://www.maplandia.com/bosnia-and-herzegovina/republika-srpska/siprage/ Maplandia
* http://www.satellitecitymaps.com/europe-map/bosnia-and-herzegovina-map/federation-of-bosnia-and-herzegovina-map/%C5%A1iprage-map/
* http://www.distancesfrom.com/distance-from-Siprage-to-Banja-Luka-Bosna-i-Hercegovina/DistanceHistory/5243320.aspx
* http://www.satellitecitymaps.com/europe-map/bosnia-and-herzegovina-map/federation-of-bosnia-and-herzegovina-map/%C5%A1iprage-map/
* http://www.distancesfrom.com/distance-from-Siprage-to-Banja-Luka-Bosna-i-Hercegovina/DistanceHistory/5243320.aspx
Bandai Playdia

**Playdia** on Bandain valmistama pelikonsoli, joka julkaistiin Japanissa vuonna .

Laite oli suunnattu lapsille ja perheille. Pelivalikoima painottuu multimediaan ja opetuspeleihin.

## Lähteet

## Aiheesta muualla
Kolmannen sukupolven pelikonsolit

**Pelikonsoleiden kolmas sukupolvi** tapahtui vuosien 1983–1990 välillä. Sukupolvea kutsutaan myös **8-bittiseksi** sukupolveksi. Kolmannen sukupolven katsotaan alkaneen Sega SG-1000– ja Nintendo Family Computer (tunnetaan paremmin nimellä NES)–konsoleiden  julkaisusta. 

Teknologian kehittyminen antoi tämän sukupolven konsoleille paremmat mahdollisuudet grafiikan ja äänimaailman kehittämiseen. Väripaletin laajentuminen, samanaikaisesti näytöllä näkyvien värien määrän lisääntyminen, parempi resoluutio sekä mahdollisuus näyttää enemmän spritejä antoi pelinkehittäjille mahdollisuuden luoda monimutkaisempia pelejä. Viisikanavainen äänentoisto yleistyi mahdollistaen äänisuunnittelijoille laajemman käytettävissä olevan äänialan. 

Nintendon *[[The Legend of Zelda]]* -peli esitteli pelin tallennusmahdollisuuden. Tämä oli yksi merkittävimmistä kolmannen sukupolven innovaatioista. Se mahdollisti laajemmat pelimaailmat ja rikkaamman tarinankerronnan, kun pelaajan ei enää tarvinnut joka kerralla aloittaa pelaamista kokonaan alusta. 

Kolmannen sukupolven parhaiten myynyt konsoli oli NES/Famicom, jonka kovin haastaja oli Sega Master System. Kolmanneksi myydyin konsoli oli Atari 7800.

## Vertailu

## Muut
* Amstrad GX4000 (1990)
* Atari XEGS
* Casio PV-1000 (1983)
* Commodore 64 Games System
Toisen sukupolven pelikonsolit

**Pelikonsoleiden toinen sukupolvi** tapahtui vuosien 1976–1982 välillä. 

Sukupolvelle on tyypillistä mikroprosessorilla suoritettava pelilogiikka (ohjelmallinen). Ohjelmoitavien pelimoduulien käyttö yleistyi alkaen Fairchild Channel F-konsolin julkaisusta eivätkä pelit enää olleet rajoittuneita konsoliin sisäänrakennettuihin toimintoihin kuten edellisen sukupolven Magnavox Odysseyssa.

## Vertailu

## Muut
* Interton VC 4000
* Vectrex
* ColecoVision
* Arcadia 2001
* Atari 5200
* RCA Studio II
* APF Imagination Machine

## Lähteet
Commodore 64 Games System

**Commodore 64 Games System** (usein lyhennetty **C64GS**) on Commodore 64 -tietokoneeseen perustuva pelikonsoli. Konsoliversiossa ei ole näppäimistöä ja pelit ladataan pelimoduulilta.

Konsoli on julkaistu vuonna .

## Lähteet

## Aiheesta muualla
* http://www.zimmers.net/cbmpics/c64gs.html
* http://www.8bit-homecomputermuseum.at/computer/commodore_c64_games_system.html
* http://www.zock.com/8-Bit/D_GS64.HTML
Atari XEGS

**Atari XE Game System** (lyhennettynä **Atari XEGS**) on Atarin vuonna  julkaisema pelikonsoli. Konsoli perustuu Atari 65XE -tietokoneen tekniikkaan ja ohjelmat ovat yhteensopivia.

Konsoliin oli saatavilla myös irroitettava näppäimistö.

## Kuvia

Kuva:Atari XEGS keyboard.jpg|XEGS näppäimistö
Kuva:Atari XE joystick (colour restored).jpg|XEGS peliohjain
Kuva:Atari XG-1 light gun.jpg|XG-1 valopistooli


## Pelit

## Lähteet

## Aiheesta muualla

* http://videogamecritic.com/xeinfo.htm
Overkill Software

**Overkill Software** on ruotsalainen videopelien kehittäjä. 

Yhtiö on tullut tunnetuksi ** ja *[[Payday 2]]* -pelien kehittäjänä.

Starbreeze Studios osti yhtiön vuonna 2012.

Helmikuussa 2019 Skybound Entertainment kertoi pysäyttäneensä *[[Overkill's The Walking Dead]]* -pelin kehityksen viitaten odotuksiin ja laatuvaatimuksiin.

## Lähteet
Rochefort-en-Yvelines

**Rochefort-en-Yvelines** on kunta Ranskassa Yvelinesin departementissa Île-de-Francen alueella. Se sijaitsee noin 50 km Pariisista lounaaseen. Kylä on kehittynyt kahden vanhan tien, Pariisi–Chartres ja Dreux–Corbeil, risteykseen. Kunta on maaseutua ja sitä halkoo pieni Rabette-joki.  Kunnan alueella on 1000-luvulta peräisin olevan linnan *Château de Rochefort-en-Yvelines* rauniot.

## Lähteet

## Aiheesta muualla
Upper Changin metroasema

**Upper Changi** on Singaporen Mass Rapid Transit -metrojärjestelmän asema Singapore University of Technology and Designin lähellä Tampinesissa Singaporen itäisellä suuralueella. Se avattiin 21. lokakuuta 2017 osana Downtown Linen itäistä jatketta.

## Junat

## Lähteet
Velhojen valtakunta (antologia)

**Velhojen valtakunta** on Juhani Hinkkasen toimittama ja Jalavan vuonna 1989 julkaisema antologia. Se sisältää kuusi miekka ja magia -novellia, jotka esittelevät tyylilajin historiaa ja kehitystä. Takakannen mukaan teos on ensimmäinen suomenkielinen miekka ja magia -kokoelma.

## Sisältö

* Lordi Dunsany: ”Welleranin miekka” (The Sword of Welleran, 1908, suom. Leena Peltonen)
* Clark Ashton Smith: ”Velhojen valtakunta” (The Empire of Necromancers, 1932, suom. Ilkka Äärelä)
* Robert E. Howard: ”Zamboulan varjot” (Shadows in Zamboula, 1935, suom. Ulla Selkälä ja Ilkka Äärelä)
* Fritz Leiber: ”Vaikeuksia Lankhmarissa” (Ill Met in Lankhmar, 1970, suom. Tapani Ronni)
* L. Sprague de Camp: ”Kauhistuttava Kaa” (Ka the Apalling, 1958, suom. Jussi-Ville Heiskanen)
* Michael Moorcock: ”Unelmoiva kaupunki” (The Dreaming City, 1961, suom. Ilkka Äärelä)

## Vastaanotto

P. A. Manninen arvosteli *[[Aikakone (lehti)|Aikakoneessa]]* *Velhojen valtakunnan* tuoreeltaan. Hän kuvailee sitä tervetulleeksi avaukseksi, sillä suomeksi ei tuohon mennessä J. R. R. Tolkienin tuotantoa lukuun ottamatta juuri ollut ilmestynyt fantasiakirjallisuutta, ja miekka ja magia -genre oli suomalaisille lukijoille tuttu lähinnä Conan barbaari -sarjakuvista. Siksi Manninen toteaakin, että on ”vaikeaa keksiä mitään tarpeellisempaa kirjaa juuri nyt julkaistavaksi”. Hänestä antologia on sekä ajallisesti kattava että tyylillisesti monipuolinen, mikä tekee siitä hyvän johdannon miekka ja magia -kirjallisuuteen.

*[[Portti (lehti)|Portin]]* arvostelija Markku Sadelehto nimesi kokoelman parhaimmiksi Clark Ashton Smithin runollisen niminovellin ja Fritz Leiberin hauskan ja kirjallisesti kypsän tarinan ”Vaikeuksia Lankhmarissa”. Leiberin mukaan kertomukseen sisältyvä tragedia selittää sen, miksi Fafhrd ja Harmaa Hiirestäjä seikkailevat vuodesta toiseen yhdessä, perhettä perustamatta. Robert E. Howardin ”Zamboulan varjot” on yksinkertainen mutta raa’an voimakas tarina. L. Sprague de Campin ”Kauhistuttava Kaa” on sen sijaan turha.

## Lähteet
Xilinin metroasema

**Xilin** on rakenteilla oleva Singaporen Mass Rapid Transit -metrojärjestelmän asema Xilin Avenuen ja Changi South Avenue 3:n risteyksessä Tampinesissa Singaporen itäisellä suuralueella.

Suunnitelma aseman rakentamiseksi julkistettiin 15. elokuuta 2014. Se avataan osana Downtown Linen itäistä jatketta vuonna 2026.

## Lähteet
Sunbound

__NOTOC__
**Sunbound** on suomalaisen rockyhtye Brother Firetriben neljäs studioalbumi, joka julkaistiin 24. maaliskuuta 2017 levymerkillä Universal Music. Albumin julkaisun myötä yhtye lähti 15-vuotisjuhlakiertueelle.

Syyskuussa 2016 albumilta julkaistiin singlenä kappale ”Taste of a Champion”, joka oli jo aiemmin soinut Prisman *Sokkotestimies*-mainoselokuvissa. Kappale sai Radio Rockin ”Rautaa vai roskaa” -äänestyksessä 87,8% yläpeukkua.

## Vastaanotto
Albumi sai hyvän vastaanoton. Imperiumin Munamankeli antoi albumille arvosanan 9+. Hän sanoi albumin olevan iso, täysin epäorgaaninen ja keinotekoinen, mikä on genrelleen ainoastaan hyvä asia, ja piti sitä laadukkaana julkaisuna paria keskinkertaisempaa sävellystä lukuun ottamatta. Metalliluolan Ilkka Järvenpää piti paluun tehneen yhtyeen onnistuneen tekemään ja komean albumin, ja antoi lisäarvoa erityisesti Mikko Karmilan ammattimaiselle tuotannolle sekä Tomi Nikulaisen kosketinsoitannalle. Kaaoszinen Marko Valve antoi albumille arvosanan 9/10 ja totesi, että ”täyden kympin juttuja ovat vain siemensyöksy ja nousuhumala”. Valve olisi kaivannut albumille kitarasooloja sekä pientä rosoisuutta.

## Kappaleet
#
#
#
#
#
#
#
#
#
#
#
#

## Arvostelut
* Imperiumi.net: 9+/10
* Kaaoszine: 9/10
* Metalliluola: 8–/10
* Soundi: 

## Lähteet
Hero Quest (albumi)

__NOTOC__
**Hero Quest** on hardcore punk -yhtye Tryerin esikoisalbumi, joka julkaistiin 28. syyskuuta 2012 levymerkillä If Society.

## Vastaanotto
Albumi sai hyvän vastaanoton. Lammaszinen Jouni Parkku sanoi albumin alkupuoliskon suorastaan ”räjähtävän kasvoille”, jättäen loppuessaan tyhjentyneen tunteen. Hän luki albumin vuoden kovimpien yllättäjien ja varteenotettavimpien esikoisalbumeiden joukkoon. Desibelin Jani Ekblom antoi albumille neljä tähteä viidestä. Hän piti albumia alusta loppuun napakkana ja täytekappaleettomana kokonaisuutena.

## Kappaleet
#
#
#
#
#
#
#
#
#
#

## Kokoonpano
* Jussi Kahola – laulu
* Vesa Ahonen – basso
* Jonne Haapa-aho – rummut
* Jani Riihimäki – äänittäjä
* Ville Angervuori – kansikuva

## Arvostelut
* Desibeli.net: 
* Lammaszine: *positiivinen*

## Lähteet

## Aiheesta muualla
* Discogs: Tryer – Hero Quest
Miksotrofinen järvi

**Miksotrofinen järvi** on limnologiassa järvi, joka täyttää sekä dystrofisen että eutrofisen järven tunnusmerkit. Sitä voidaan myös kutsua **dyseutrofiseksi järveksi** erotukseksi dysoligotrofisesta järvestä, jossa ravinteita on hyvin vähän (oligotrofinen järvi). Tällä järven limnologisella tyypillä on merkitystä järven ekologisessa luokittelussa, koska eräät siinä menestyvät planktonit osaavat hyödyntää veden hiilivarastoja suoraan sekä hiilidioksidista että suoraan humuksesta.

Miksotrofinen järvi saattaa alkujaan olla dystrofinen tai eutrofinen järvi. Dystrofiseen järveen on saattanut kohdistua ulkoista kuormitusta, kuten että siihen on johdettu esimerkiksi jätevesiä. Toisaalta eutrofiseen järveen on johdettu humusta sisältävää vettä esimerkiksi suo-ojien kautta. Molemmissa tapauksissa lopputuloksena saattaa syntyä tilanne, jossa järvi muuttuu miksotrofiseksi järveksi. Miksotrofisessa järvessä hapenkulutus on voimakkaampaa kuin eutrofisessa, koska siinä on ravinteiden lisäksi runsaasti happea kuluttavaa humusta. Järven kalaston biomassa on suuri ja se on lajistoltaan särkikalapainotteinen.

## Lähteet
Amilly (Loiret)

**Amilly** on kunta Ranskassa Loiret’n departementissa Centre-Val de Loiren alueella.  Se sijaitsee Loing-joen rannalla noin 120 kilometriä Pariisista etelään. Kuntaa halkoo joen lisäksi myös kanava Canal de Briare. Kunnan nähtävyyksiä ovat 1500-luvulta peräisin oleva Saint-Martinin kirkko sekä kunnostettu vanha mylly Moulin Bardin. Amillyssa on myös vanhaan tehdasrakennukseen perustettu nykytaiteen keskus Les Tanneries.


Tiedosto:Amilly_Fête_de_Jeanne_d'Arc.jpg|Saint-Martinin kirkko
Tiedosto:Le_moulin_Bardin_à_Amilly.jpg|Moulin Bardin
Tiedosto:Tanneries-amilly-montage.jpg|Les Tanneries


## Lähteet

## Aiheesta muualla
LaserActive

**LaserActive** on Pioneer Corporationin valmistama pelikonsoli, joka on julkaistu vuonna 1993.

Laite tukee Laserdisc-levyjä, CD-levyjä, LD-G karaokelevyjä sekä konsolipelejä. Optisten levyjen lisäksi laite tukee Sega Mega Drive ja PC Engine ROM-moduuleja erillisten laajennuksien avulla (*PAC*).

## Pelit

## Katso myös
* 3DO Interactive Multiplayer
* Commodore CDTV
* Philips CD-i

## Aiheesta muualla
* http://www.computercloset.org/PioneerLaseractive.htm
Viimeinen hieroglyfi

**Viimeinen hieroglyfi** on vuonna 1994 julkaistu kokoelma Clark Ashton Smithin novelleja. Novellit on valinnut ja esipuheen kirjoittanut Markku Sadelehto. Kokoelman tarinat ovat suomentaneet Ulla Selkälä ja Ilkka Äärelä. Mukana on 15 fantasianovellia, joista suurin osa kuuluu Zothique- tai Hyperborea-sarjoihin.

## Sisältö

* ”Laulavan liekin kaupunki” (The City of the Singing Flame, 1931)
* ”Saturnuksen portti” (The Door to Saturn, 1931)
* ”Valkoinen mato” (The Coming of the White Worm, 1941)
* ”Jäädemoni” (The Ice-Demon, 1933)
* ”Viimeinen loitsu” (The Last Incantation, 1930)
* ”Malygriksen kuolema” (The Death of Malygris, 1934)
* ”Kaksoisvarjo” (The Double Shadow, 1939)
* ”Xeethra” (Xeethra, 1934)
* ”Kuolleiden jumala” (The Charnel God, 1934)
* ”Musta seitti” (The Dark Eidolon, 1935)
* ”Viimeinen hieroglyfi” (The Last Hieroglyph, 1935)
* ”Noitien Naat” (Necromancy in Naat, 1935)
* ”Adomphan puutarha” (The Garden of Adompha, 1938)
* ”Kiduttajien saari” (The Isle of the Torturers, 1933)
* ”Ennustuksen hirviö” (The Monster of the Prophecy, 1932)

## Vastaanotto

*[[Aikakone (lehti)|Aikakoneen]]* arviossa Juhani Hinkkanen kuvaa Sadelehdon novellivalintoja ensiluokkaisiksi. Novellit ovat mieleenpainuvia ja kokoelma onkin parhaimmillaan, jos sen lukee pitkän ajan kuluessa muutama novelli kerrallaan. Hinkkasen mukaan Smithin tyyliä ”on moni yrittänyt jäljitellä mutta harva on siinä onnistunut”. Myös suomennos on kohtalainen, joskaan kääntäjät eivät täysin ole onnistuneet toisintamaan Smithin ”värikästä sanaryöpytystä”.

Jyrki Tudeer kirjoitti *[[Luettelo suomalaisista science fiction -lehdistä#Spin|Spin]]*-lehden arvostelussaan, että kokoelman arvot ovat ennen muuta historiassa. Smithin tarinankerronnasta puuttuu H. P. Lovecraftin ”kiehtova salamyhkäisyys”. Tudeer jää monen novellin kohdalla kaipaamaan jännitettä ja ennalta-arvaamattomuutta. Kokoelmassa on kuitenkin arvostelijaa kiehtovia novelleja: ”Laulavan liekin kaupunki”, ”Kuolleiden jumala”, ”Viimeinen hieroglyfi” ja ”Noitien Naat”. 

## Lähteet
Junkers EF 128

**Junkers EF 128** oli Junkersin suunnittelema yksimoottorinen suihkuhävittäjä. Koneesta oli kehitteillä toisen maailmansodan loppupuolella sekä yksipaikkainen päivä- että kaksipaikkainen yöhävittäjäversio. Projekti jäi lopullisesti suunnittelupöydälle yöhävittäjäversion peruutuksen yhteydessä maaliskuussa 1945.

## Tekniset tiedot (päivähävittäjäversio)

## Lähteet
*

### Viitteet

## Aiheesta muualla
Bally Astrocade

**Astrocade** on Ballyn vuonna 1977 julkaisema toisen sukupolven pelikonsoli. 

Nutting Associates suunnitteli laitteen videopiirin. Laitteessa on 4 kilotavua RAM-muistia ja 8 kilotavua ROM-muistia. Laitteessa on Zilog Z80 -prosessori, jonka kellotaajuus on 1,789 Mhz.

## Pelit

* 280 Zzzap / Dodgem (1978)
* Amazing Maze / Tic Tac Toe (1978)
* Artillery Duel (1982)
* Astro Battle (1981) (originally titled Space Invaders)
* Bally Pin (1981)
* Biorhythm (1981)
* Blackjack / Poker / Acey-Deucey (1978)
* Blast Droids (1981)
* Clowns / Brickyard (1979)
* Cosmic Raiders (1978)
* Dog Patch (1978)
* Elementary Math and Speed Math (1978)
* Football (1978)
* Grand Prix / Demolition Derby (1978)
* Gun Fight (1977)
* The Incredible Wizard (1981)
* Letter Match / Spell'n Score / Crosswords (1981)
* Ms. CandyMan (1983) (very rare)
* Muncher (1981)
* Panzer Attack / Red Baron (1978)
* Pirates Chase (1981)
* Sea Devil (1983) (rare)
* Seawolf / Missile (1978)
* Galactic Invasion (1981) (originally titled Galaxian)
* Galaxian (1981) (later retitled Galactic Invasion)
* Solar Conqueror (1981)
* Space Fortress (1981)
* Space Invaders (1981) (AKA Astro Battle)
* Star Battle (1978)
* Tornado Baseball / Tennis / Hockey / Handball (1978)

## Lähteet

## Aiheesta muualla
* http://www.ballyalley.com
Sungei Bedokin metroasema

**Sungei Bedok** on rakenteilla oleva Singaporen Mass Rapid Transit -metrojärjestelmän asema Lagunan golfkentän vieressä Bedokissa Singaporen itäisellä suuralueella.

Suunnitelma aseman rakentamiseksi julkistettiin 15. elokuuta 2014. Se avataan osana Downtown Linen itäistä jatketta vuonna 2026, ja siitä tulee linjan pääteasema. Siitä tulee samana vuonna myös Thomson–East Coast Linen pääteasema.

## Lähteet
CaixaForum Barcelona

**CaixaForum Barcelona** on taidemuseo Barcelonassa Espanjassa. Vuonna 2002 avattu museo toimii arkkitehti Josep Puig i Cadafalchin suunnittelemassa punatiilisessä entisessä tekstiilitehtaassa Plaça d’Espanyan lähistöllä. Japanilainen arkkitehti Arata Isozaki suunnitteli museon pation ja sisäänkäynnin. Forumissa on esillä nykytaidetta, kuten valokuvia, arkkitehtuuria ja installaatioita. Museon pysyvää kokoelmaa esitellään vuorotellen, teokset vaihdetaan kolmesti vuodessa.

## Lähteet

## Aiheesta muualla
Monument a Colom

**Monument a Colom** on tutkimusmatkailija Kristoffer Kolumbuksen muistomerkki Barcelonassa Espanjassa. Noin 60 metriä korkea muistomerkki sijaitsee La Ramblan satamanpuoleisessa päädyssä.

## Lähteet

## Aiheesta muualla
Roottoripurje

**Roottoripurje** on putkilomainen ”purje”, joka hyödyntää työntövoimaa synnyttävää paine-eroilmiötä eli Magnuksen efektiä. Ilmiö perustuu siihen, että pyörivä pinta vetää ilmaa esineen eri puolilla eri paineella, jolloin esine siirtyy pienemmän paineen suuntaan.

Roottoripurjeteknologiaa kehitti 1920-luvulla saksalainen keksijä Anton Flettner. Sitä kokeili 1920-luvulla puuveneessään suomalainen insinööri Sigurd Savonius, mutta laajempaa kiinnostusta esimerkiksi suurilla laivoilla se on alkanut herättää 2000-luvulla. 

## Norsepower
Suomalaisen Norsepower-yrityksen kehittämä roottoripurje on laivan kanteen kiinnitettävä jopa 30-metrinen putkilo. Vuosina 2014–2015 Boren ro-ro-rahtilaivaan *[[M/S Estraden|Estraden]]iin* asennettiin kaksi tällaista roottoripurjetta. Roottoripurjeen avulla aluksen polttoainekuluissa säästyi noin viisi prosenttia, mutta Norsepower on arvioinut osuuden voivan nousta isoilla laivoilla jopa 20 prosenttiin ja säästävän mahdollisesti satojatuhansia euroja vuodessa. Keväällä 2018 asennettiin Viking Linen *[[Viking Grace]]en* yksi roottoripurje, josta luovuttiin myöhemmin säästöjen jäätyä pieniksi. Lisäksi Maerskin öljytankkeriin on asennettu roottoripurje, jonka Maersk on arvioinut maksavan hankintahintansa takaisin noin neljässä vuodessa.

Aiemmin roottoripurjeen kehittäminen kaupalliseen käyttöön ei ole ollut kannattavaa muun muassa öljyn halvan hinnan vuoksi, mutta 2000-luvulla siitä on tullut kannattava teknologia ympäristövaatimusten tiukennuttua. Lisäksi roottoreihin käytettävä materiaali on entistä kestävämpää. Maersk-varustamo on saavuttanut suomalaisen Norsepower Oy:n roottoripurjeella noin kahdeksan prosentin polttoainesäästön.

## Lähteet
Spider

**Spider** (engl. *hämähäkki*) viittaa seuraaviin asioihin:

## Henkilöitä

* Spider, oik. *Jyrki Hämäläinen*, suomalainen tietokirjailija, toimittaja ja muusikko

## Elokuvia
* *[[The Spider (vuoden 1940 elokuva)|The Spider]]*, vuoden 1940 elokuva
* *[[The Spider (vuoden 1945 elokuva)|The Spider]]*, vuoden 1945 elokuva
* *[[The Spiders (vuoden 1919 elokuva)|The Spiders]]*, vuoden 1919 elokuva
* *[[Spider (vuoden 2002 elokuva)|Spider]]*, vuoden 2002 elokuva.

## Pelejä
* Spider-pasianssi
* **, vuoden 1997 videopeli.

## Kirjoja
* *[[Spider (kirja)|Spider]]*, romaani vuodelta 1990

## Musiikki

### Yhtyeitä
* Spider, yhdysvaltalainen rock-yhtye
* Spider, brittiläinen rock-yhtye
* Spiders, brittiläinen indie-yhtye
* Spiders, ruotsalainen rock-yhtye
* Spiders, suomalainen yhtye
* The Spiders, yhdysvaltalainen R&B-yhtye
* Alice Cooper (aiemmin The Spiders), yhdysvaltalainen rock-yhtye
* The Spiders, japanilainen yhtye.

### Julkaisuja
* *[[Spiders (albumi)|Spiders]]*, Space-yhtyeen albumi vuodelta 1996
* ”Spiders”, System of a Downin single

## Joukkueita
* Cleveland Spiders, entinen baseballjoukkue
* San Francisco Spiders, entinen jääkiekkojoukkue.

## Muita merkityksiä
* OTR-23 Oka (Nato-raportointinimi SS-23 Spider), lyhyen kantaman ohjus
* Alfa Romeo Spider, usean Alfa Romeo -mallin nimi vuosina 1966–2010
* Fiat 124 Sport Spider, vuosien 1966–1982 automalli
* Fiat 124 Spider, vuodesta 2015 lähtien valmistettu automalli
* Spiders, videopelejä kehittävä yritys.
Hydroksiurea

**Hydroksiurea** eli **hydroksikarbamidi** (CH4N2O2) on urean johdannaisiin kuuluva orgaaninen yhdiste. Yhdistettä voidaan käyttää lääketieteessä eräiden syöpien sekä muun muassa sirppisoluanemian hoidossa. Hydroksiurea on WHO:n julkaisemassa tärkeimpien lääkeaineiden luettelossa.

## Ominaisuudet ja käyttö
Huoneenlämpötilassa hydroksiurea on värittömiä kiteitä. Yhdiste liukenee erittäin hyvin poolisiin liuottimiin kuten veteen ja etanoliin. Hydroksiurea on niin kutsuttu antimetaboliitti. Syöpien hoidossa hydroksiurean vaikutus perustuu siihen, että se toimii ribonukleotidireduktaasin inhibiittorina. Solut tarvitsevat ribonukleotidireduktaasia DNA:n synteesissä tarvittavien deoksiribonukleotidien biosynteesiin. Vaikutus kohdistuu solun elinkierrossa erityisesti niin kutsuttuun S-vaiheeseen. Hydroksiureaa käytetään muun muassa kohdunkaulan syövän, kroonisen myelooisen leukemian hoidossa. Lisäksi muita käyttökohteita ovat polysytemia veran eli liiallisten punasolujen määrän ja trombosytoosin eli liiallisten verihiutaleiden määrän hoitaminen. Hydroksiurea on myös tärkeä lääkeaine sirppisoluanemian hoidossa. Yhdiste metaboloituu ihmiselimistössä typpimonoksidiksi ja indusoi sikiövaiheen hemoglobiinin muodostumista.

## Haittavaikutukset
Tyypillisiä hydroksiurean aiheuttamia haittavaikutuksia voivat olla päänsärky, huonovointisuus, kuumeilu, sekä ihoreaktiot. Tyypillisiä ovat myös luuydinsuppressio, mikä voi johtaa anemioihin. Lääkeaine voi myös aiheuttaa säärihaavoja..

## Valmistus
Hydroksiurean valmistuksen lähtöaineet ovat hydroksyyliamiini ja kaliumsyanaatti. Reaktio suoritetaan tyypillisesti johtamalla hydroksyyliamiiniliuosta emäksisellä ioninvaihtohartsilla ja kaliumsyanaatilla täytetyn kolonnin läpi.

## Lähteet
Sund-luokka

**Sund-luokka** oli Tanskan laivaston kahdeksan aluksen muodostama miinanraivaajaluokka, jonka alukset valmistettiin Yhdysvalloissa.

## Alukset

## Lähteet
*

### Viitteet